Philipp von Jolly

Johann Philipp Gustav von JOLLY (26a de septembro 1809 – 24a de decembro 1884) estis germana fizikisto kaj matematikisto.

 Biografio 
Naskiĝinta en Mannheim kiel la filo de komercisto Louis Jolly kaj Marie Eleonore Jolly, li studis sciencon en Heidelberg, Vieno kaj Berlino. Post siaj studoj, li estis nomumita profesoro de matematiko en Heidelberg en 1839 kaj de fiziko en 1846. Li translokiĝis al Munkeno en 1854 kie li akiris la postenon kiun iam tenis Georg Simon Ohm. Herbermann, Charles, eld. (1913). "Philipp Johann Gustav von Jolly". Catholic Encyclopedia. New York: Robert Appleton Company. Alirita la 3an de aprilo 2020. En 1854 li estis kavalirita (kaj ekde tiam referencata kiel von Jolly).

Jolly estis dekomence eksperimentema fizikisto. Li mezuris la akcelon pro gravito kun precizaj pezoj kaj laboris ankaŭ pri osmozo.

Unu el liaj lernantoj en la Universitato de Munkeno estis Max Planck, al kiu li avertis en 1878 ne eniri en fizikon, Lightman, Alan P. (2005). The discoveries: great breakthroughs in twentieth-century science, including the original papers. Toronto: Alfred A. Knopf Canada. p. 8. ISBN 0-676-97789-8.  dirante, "en tiu fako, preskaŭ ĉio estas jam malkovrita, kaj ĉio kio restas estas plenigi kelkajn truojn." Planck respondis, ke li ne volas malkovri novajn aferojn, sed nur kompreni la konatajn fundamentojn de la fako. Tamen, la posta laboro de Planck malfermis la kampon de la kvantuma fiziko.

Jolly mortis en Munkeno.

 Elektitaj verkoj 
 Anleitung zur Differential- und Integralrechnung, 1846 – Lernolibro pri diferenciala kaj integrala kalkuloj.
 Die principien der mechanik, 1852 – Principoj de mekaniko.
 Die Anwendung der Waage auf Probleme der Gravitation, 1878 – Aplikado de skalo al problemoj de gravito.

 Notoj 

Kategorio:Germanaj matematikistoj
Kategorio:Germanaj fizikistoj